
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ 


Αρ. Φύλλου 807 


27 Νοεμβρίου 2000 


ΑΠΟΦΑΣΕΙ Σ 

Αριθ. 1093912/9345/Β0010 

Καθορισμός ορίων του αιγιαλού - παραλίας και παλαιού 
αιγιαλού στη θέση Μπουρμπουλήθρα Δήμου Βόλου Ν. 
Μαγνησίας. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του Π .Δ. 551 /88 «Οργάνωση Νομαρχιών 
- Οργάνωση Οικονομικών Υπηρεσιών» (ΦΕΚ 259 τ.Α'), ό¬ 
πως τροποποιήθηκε και ισχύει. 

2. Τις διατάξεις του άρθρου 100 του Π.Δ. 284/88 «περί 
Οργανισμού Υπουργείου Οικονομικών». 

3. Τις διατάξεις του Ν. 2218/1994 «περί ίδρυσης Νο¬ 
μαρχιακής Αυτοδιοίκησης κλπ. (ΦΕΚ 90 τ.Α'), όπως τρο¬ 
ποποιήθηκε συμπληρώθηκε και ισχύει. 

4. Τις διατάξεις του άρθρου 14 του Ν. 2399/96 «Υλοποί¬ 
ηση της εισοδηματικής πολιτικής έτους 1996 για μισθούς 
και συντάξεις και άλλες διατάξεις» (ΦΕΚ 90 τ.Α'), με το ο¬ 
ποίο καταργήθηκαν οι θέσεις των Περιφερειακών Διευθυ¬ 
ντών και οι αρμοδιότητές τους περιήλθαν στο Γενικό 
Γ ραμματέα Περιφέρειας. 

5. Τιςδιατάξειςτωνπαρ. 2και6του άρθρου 1 Ν.2503/97 
Διοίκηση Οργάνωση, Στελέχωσητης Περιφέρειας, ρύθμι¬ 
ση θεμάτων για την Τοπική Αυτοδιοίκηση και άλλες δια¬ 
τάξεις (ΦΕΚ 107 τ.Α'), σύμφωνα με τις οποίες οι Περιφε¬ 
ρειακές Υπηρεσίες του Υπουργείου Οικονομικών, που συ¬ 
γκροτούσαν την Περιφερειακή Διοίκηση του Νομού ή 
Νομαρχίας δεν υπήχθησαν στην ενιαία οργανική μονάδα 
της Περιφέρειας ούτε καταργήθηκαν, αλλά αποτελούν α¬ 
πό 1.9.97 Υπηρεσίες του Υπουργείου Οικονομικών. 

6. Το αριθ. 28979/31.7.97 έγγραφο της Δ/νσης Διοίκη¬ 
σης του Υπ. Εσωτερικών Δημ. Διοίκησης και Αποκέντρω¬ 
σης, σύμφωνα με το οποίο οι αρμοδιότητες του Γενικού 
Γ ραμματέα της Περιφέρειας σε θέματα Υπηρεσιών του 
Υπ. Οικονομικών μεταφέρονται από 1.9.97 στον Υπουργό 
Οικονομικών. 

7. Την υπ’ αριθ. 1039386/441/Α0006/21.4.2000 (ΦΕΚ 
571/τ.Β/21.4.2000) κοινή Απόφαση του Πρωθυπουργού 
και Υπουργού Οικονομικών «περί ανάθεσης αρμοδιοτή¬ 
των του Υπουργού Οικονομικών στους Υφυπουργούς». 

8. Την αριθ. 1043053/483/Α0006/9.5.2000 (ΦΕΚ 


622Β/10.5.2000) απόφαση του Υφυπουργού Οικονομικών 
«περί μεταβίβασης αρμοδιοτήτωντου Υφυπουργού Οικο¬ 
νομικών στους Γενικό Γραμματέα, Γενικούς Διευθυντές 
κλπ. του Υπουργείου Οικονομικών». 

9. Τις διατάξεις των άρθρων 1 μέχρι και 7 του ΑΝ 
2344/40 «περί αιγιαλού και παραλίας, όπως τροποποιή¬ 
θηκαν και συμπληρώθηκαν με τις διατάξεις: α) του άρ¬ 
θρου 13 του Ν. 1078/1980 και β) του άρθρου 23 του Ν. 
1337/1983. 

10. Τις διατάξεις του άρθρου 20 του Ν. 719/77 «περίτου 
τρόπου σύνταξης τοπογραφικών, υψομετρικών διαγραμ¬ 
μάτων από ιδιώτες μηχανικούς κλπ. 

11. Την από 15.2.2000 έκθεση της επιτροπής καθορι¬ 
σμού των ορίωντου αιγιαλού καιπαραλίας και θέσεων αμ- 
μοληψίας, που καθόρισε τα όρια του αιγιαλού και της πα¬ 
ραλίας θέση ΜΠΟΥΡΜΠΟΥΛΗΘΡΑ του Δήμου Βόλου Ν. 
Μαγνησίας και το από τον Μάϊο 1998 τοπογραφικό διά¬ 
γραμμα με κλίμακα 1:500 τοπογράφου μηχανικού Αικατε¬ 
ρίνης Κοσμίδου που ελέγχθηκε και θεωρήθηκε από τον 
Δημήτριο Ευθυμίου τοπογράφο μηχανικό της Κτηματικής 
Υπηρεσίας Ν. Μαγνησίας στις 15.2.2000 και συνοδεύει 
την έκθεση της προαναφερόμενης επιτροπής. 

12. Την σύμφωνη γνώμη του Γ ενικού Επιτελείου Ναυτι¬ 
κού που διατυπώθηκε στο Φ 544.5/352/00/Σχ. 
777/23.5.2000 έγγραφό του, αποφασίζουμε: 

Επικυρώνουμε την από 15.2.2000 έκθεση της επιτρο¬ 
πής καθορισμού των ορίων αιγιαλού και παραλίας και θέ¬ 
σεων αμμοληψίας στη θέση ΜΠΟΥΡΜΠΟΥΛΗΘΡΑ του 
Δήμου Βόλου καθώς και το από τον Μάιο 1998 τοπογρα- 
φικό διάγραμμα που τη συνοδεύει, της τοπογράφου μη¬ 
χανικού Αικατερίνης Κοσμίδου που συντάχθηκε σε μία (1) 
πινακίδα σε κλίμακα 1:500 που ελέγχθηκε και θεωρήθηκε 
από τον Δημήτριο Ευθυμίου τοπογράφο μηχανικό της 
Κτηματικής Υπηρεσίας Ν. Μαγνησίας στις 15.2.2000 και 
επί του οποίου η πιο πάνω επιτροπή καθόρισε: 

τα όρια του αιγιαλού με κόκκινη συνεχή πολυγωνική 
γραμμή 1,2,3,4,5 της οποίας οι κορυφές εξασφαλίζονται 
με συντεταγμένες του κρατικού τριγωνομετρικού δικτύου 

τα όρια της παραλίας με κίτρινη συνεχή πολυγωνική 
γραμμή 1', 2', 3', 4', 5'της οποίας οι πλευρές είναι παράλλη¬ 
λες της γραμμής αιγιαλού σε απόσταση σταθερή 10.00 μ. 

τα όρια του παλαιού αιγιαλού με μπλε συνεχή πολυγω¬ 
νική γραμμή Α, Β, Γ... Ξ στο τμήμα του τοπογραφικού με 
κλίμακα 1:5000. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Η παρούσα απόφαση μαζί με την έκθεση και το διά¬ 
γραμμα που προαναφέραμε να δημοσιευτούν στην Εφη¬ 
μερίδα της Κυβερνήσεως, σύμφωνα με τις διατάξεις του 
άρθρου 13του Ν. 1078/1983. 

Αθήνα, 30 Οκτωβρίου 2000 

Με εντολή Υπουργού 
Ο Γενικός Δ/ντής 

Δημόσιας Περιουσίας & Εθνικών Κληρ/των 
ΣΠΥΡΟΣΙ. ΣΤΑΘΗΣ 


ΕΚΘΕΣΗ 

της Επιτροπής Καθορισμού των ορίων αιγιαλού, παρα¬ 
λίας, παλαιού αιγιαλού και θέσεων αμμοληψίας σύμ¬ 
φωνα με το άρθρο 100 του Π.Δ. 284/88. Καθορισμός 
για πρώτη φορά των ορίων αιγιαλού κλπ. στη θέση 
«ΜΠΟΥΡΜΠΟΥΛΗΘΡΑ» του Δήμου Βόλου Ν. Μαγνη¬ 
σίας. 

Στο Βόλο σήμερα την 15.2.2000 οι υπογεγραμμένοι: 

1. Ντόβας Χαράλαμπος Προϊστάμενος Κτηματικής Υ¬ 
πηρεσίας Ν. Μαγνησίας, ως πρόεδρος, 

2. Γιαννημάρας Γεώργιος, Κεντρικός Λιμενάρχης Βό¬ 
λου ως μέλος και, 

3. Ευθυμίου Δημήτριος, Τοπογράφος Μηχανικός της 
Κτηματικής Υπηρεσίας ως μέλος, που αποτελούμε την ε¬ 
πιτροπή καθορισμού των ορίων αιγιαλού, παραλίας και 
παλαιού αιγιαλού, σύμφωνα με το άρθρο 100 του Π.Δ/τος 
284/88 και της αριθμ. 1030435/569/0006Α/4.3.1998 από¬ 
φασης συγκρότησης της επιτροπής του Γεν. Δ/ντή Δημ. 
Περιουσίας και Εθν. Κληρ/των, μετά από αυτοψία στην 
παραπάνω περιοχή στις 14.10.98 ύστερα από πρόσκληση 
του Προέδρου της επιτροπής με το αριθμ. 1842/ 
13.10.1998 έγγραφο, αφού λάβαμε υπόψη: 

1.1. Τις διατάξεις των άρθρων του Α. Ν .2344/40 «Περί αι- 
γιαλού και παραλίας», όπως τροποποιήθηκαν και συ¬ 
μπληρώθηκαν μεταγενέστερα και τη σχετική Δικαστική 
και Διοικητική Νομολογία. 


2. Το τοπογραφικό και υψομετρικό διάγραμμα της πα¬ 
ραπάνω περιοχής με κλίμακα 1:500, που συντάχθηκε τον 
Μάιο 1998 από την τοπογράφο μηχανικό Αικατερίνη Κο- 
σμίδου σε μία (1) πινακίδα και ελέγχθηκε και θεωρήθηκε 
από τον Δημήτριο Ευθυμίου, τοπογράφο μηχανικό της 
Κτηματικής Υπηρεσίας στις 14.10.98. 

2. α Το τοπογραφικό διάγραμμα της Γ.Υ.Σ. με κλίμακα 
1:5.000 και στοιχεία 5317/3 (Φ.Χ. ΒΟΛΟΣ) 

3. Την αντίληψη που σχηματίστηκε από την επιτόπου 
αυτοψία για το πλάτος της βρέχόμενης ζώνης της ξηράς 
και άλλων συναφών στοιχείων δηλαδή, την μορφολογία 
της περιοχής, την κατάσταση της ακτής και του θαλάσσι¬ 
ου χώρου, το ανάπτυγμα του πελάγους σε σχέση με την 
έκταση και τη συχνότητα των ανέμων και τις καιρικές συν¬ 
θήκες που επικρατούν στην περιοχή, 

4. Το αριθμ. 544.5/884/99 έγγραφο του Γ.Ε.Ν., καθορί¬ 
ζουμε: 

στο παραπάνω τοπογραφικό διάγραμμα: 

1. Την οριογραμμή του αιγιαλού με κόκκινη συνεχή πο¬ 
λυγωνική γραμμή 1, 2, 3,4 και 5 της οποίας οι κορυφές ε¬ 
ξασφαλίζονται με συντεταγμένες του κρατικού τριγωνο¬ 
μετρικού δικτύου. 

2. Την οριογραμμή της παραλίας για την εξυπηρέτηση 
των σκοπών των άρθρων 6 και 7 του Α.Ν. 2344/40 με κί¬ 
τρινη συνεχή πολυγωνική γραμμή 1', 2', 3, 4 και 5' της ο¬ 
ποίας οιπλευρές είναι παράλληλες της γραμμής αιγιαλού 
σε απόσταση σταθερή 5.00 μ. 

3. Την οριογραμμή παλαιού αιγιαλού με μπλε συνεχή 
πολυγωνική γραμμή Α, Β, Γ, Δ, Ε, Ζ, Η, Θ, I, Κ, Λ, Μ, Ν και 
Ξ που απεικονίζεται στο απόσπασμα χάρτη 1:5.000 που 
συνοδεύει το τοπογραφικό διάγραμμα. 

Η ΕΠΙΤΡΟΠΗ 

Ο Πρόεδρος Τα μέλη 

ΧΑΡ. ΝΤΟΒΑΣ 1. ΓΙΑΝΝΗΜΑΡΑΣ ΓΕΩΡΓΙΟΣ 
2. ΔΗΜΗΤΡΙΟΣ ΕΥΘΥΜΙΟΥ 

